《癸卯冬日蒋生沐招同沈烛门潘菉卿两广文费晓楼赵次闲两处士雅集湖舫次元韵》
清代·达宣

西泠西畔足句留，岚影波光霭暮秋。霜叶黄飞临水榭，夕阳红衬远山楼。

座逢知己皆名士，酒御轻寒袭敝裘。所惜汪伦迟未至，清樽不共画船游。

作者简介：清僧。浙江海宁人，俗姓朱，字雨青。出家于白马寺，后住西湖净慈寺，继松光老人法席。工画。有《茶梦山房吟草》。